Държавен вестник, бр. 43, 2013 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  43
МИНИСТЕРСТВО  
НА ЗДРАВЕОПАЗВАНЕТО
НАРЕДБА № 3 
от 8 май 2013 г.
за утвърждаването на медицински стандарт 
по превенция и контрол на вътреболничните 
инфекции
Член единствен. (1) С тази наредба се ут-
върждава медицински стандарт по превенция 
и контрол на вътреболничните инфекции 
съгласно приложението.
(2) Стандартът по ал. 1 има за цел да по-
добри качеството и безопасността на меди-
цинската помощ чрез намаляване честотата 
на вътреболничните инфекции, както и да 
ограничи разпространението на антимикроб-
ната резистентност.
Допълнителни разпоредби
§ 1. По смисъла на наредбата:
1. „Работник“ е всяко лице, което е наето в 
лечебно заведение, включително обучаващите 
се или стажантите – за времето на обучение, 
стаж и практика.
2. „Работни места“ са всички структури/
места в лечебните заведения, в които се 
осъществяват дейности по профилактика, 
диагностика, лечение и рехабилитация.
3. „Работодател“ е лечебно заведениe по 
смисъла на Закона за лечебните заведения.
4. „Остри предмети“ са предмети или ин-
струменти, необходими за извършването на 
специфични здравни дейности, които могат 
да режат, пробождат, причиняват нараняване 
и/или инфекция. 
5. „Йерархия на мерките“ е редът на 
ефикасност на избягването, премахването 
и намаляването на рискове по смисъла на 
чл. 4, 16, 26 и 29 от Закона за здравословни 
и безопасни условия на труд.
6. „Превантивни мерки“ са мерки, пред-
приети за предотвратяване на наранявания 
и/или разпространение на инфекции при 
предоставянето на услуги и дейности, пряко 
свързани със сектора на здравеопазването, 
включително използването на най-безопас-
ното необходимо оборудване, въз основа на 
оценка на риска и методите за безопасно 
обезвреждане на остри предмети.
7. „Представители на работниците“ са 
представителите по смисъла на чл. 7, ал. 2 
от Кодекса на труда.
8. „Представител на работещите по безо-
пасност и здраве при работа“ е представителят 
по смисъла на § 1, т. 2б от допълнителните 
разпоредби на Закона за здравословни и без-
опасни условия на труд.
9. „Подизпълнител“ е всяко лице, което 
предприема действия във връзка с услуги 
и дейности, пряко свързани със сектора на 
здравеопазването, в рамките на договорни 
отношения, установени с работодателя.
§ 2. С тази наредба се въвеждат изисква-
нията на Директива 2010/32/ЕС на Съвета 
от 10 май 2010 г. за прилагане на Рамковото 
споразумение за превенция на нараняванията с 
остри предмети в сектора на здравеопазването 
и болниците, сключено между HOSPEEM и 
EPSU (OB, L134, 01.06.2010 г.).
Преходни и заключителни разпоредби
§ 3. Наредбата влиза в сила от 11 май 2013 г.
§ 4. Наредбата се издава на основание чл. 6, 
ал. 1 от Закона за лечебните заведения и от-
меня Наредба № 39 от 2010 г. за утвърждаване 
на медицински стандарт по профилактика и 
контрол на вътреболничните инфекции (ДВ, 
бр. 69 от 2010 г.). 
§ 5. Министърът на здравеопазването дава 
указания по прилагането на наредбата.
§ 6. Контролът по изпълнение на наредбата 
се осъществява от министъра на здравеопаз-
ването, регионалните здравни инспекции, 
Изпълнителна агенция „Медицински одит“ 
и органите на управление на лечебните за-
ведения.
Министър: 
Николай Петров
Приложение 
към член единствен
МЕДИЦИНСКИ СТАНДАРТ 
ПРЕВЕНЦИЯ И КОНТРОЛ НА ВЪТРЕБОЛ-
НИЧНИТЕ ИНФЕКЦИИ (ВБИ)
І. ОСНОВНА ХАРАКТЕРИСТИКА НА ПРЕ-
ВЕНЦИЯТА И КОНТРОЛА НА ВЪТРЕБОЛ-
НИЧНИТЕ ИНФЕКЦИИ
1. Дефиниция, основни цели и задачи на 
превенцията и контрола на вътреболничните 
инфекции (ВБИ): 
1.1. Основни цели и задачи на този стандарт 
са ограничаване на разпространението на ВБИ 
и на антимикробната резистентност (АМР) 
посредством упражняване на епидемиологичен 
надзор и контрол и системно провеждане на 
профилактични мерки.
1.2. По смисъла на настоящия стандарт тер-
минът „вътреболнични инфекции“ е равнозначен 
с термините „нозокомиални инфекции“ и „ин-
фекции, свързани с медицинско обслужване“. За 
вътреболнични инфекции се считат: 
1.2.1. инфекциите, придобити от пациент във 
връзка с медицинско обслужване по повод на 
друго заболяване;
1.2.2. инфекциите, придобити от медицин-
ски или друг персонал, както и специализанти, 
студенти и други обучаващи се лица в лечебно 
заведение (ЛЗ), във връзка с обслужването на 
пациентите, в т.ч. и при наранявания с остри 
предмети.
1.3. Антимикробната резистентност е биологи-
чен феномен, при който бактериите продължават 
съществуването си в присъствието на антибак-
териално средство, дори в доза, по-голяма от 
терапевтичната. Това е неблагоприятна, но ес-
тествена биологична последица от приложението